pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.ยุติธรรม รับมอบข้าวใหม่จากบริษัท ปตท. จำกัด (มหาชน) เพื่อใช้สอยในโครงการกำลังใจในพระดำริพระเจ้าหลานเธอ พระองค์เจ้าพัชรกิติยาภา
วันอังคารที่ 6 กุมภาพันธ์ 2561
ก.ยุติธรรม รับมอบข้าวใหม่จากบริษัท ปตท. จํากัด (มหาชน) เพื่อใช้สอยในโครงการกําลังใจในพระดําริพระเจ้าหลานเธอ พระองค์เจ้าพัชรกิติยาภา
กระทรวงยุติธรรม รับมอบข้าวใหม่จากบริษัท ปตท. จํากัด (มหาชน) เพื่อใช้สอยในโครงการกําลังใจในพระดําริพระเจ้าหลานเธอ พระองค์เจ้าพัชรกิติยาภา
ในวันอังคารที่ ๖ กุมภาพันธ์ ๒๕๖๑ เวลา ๐๙.๓๐ น.
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระกียรติฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
รับมอบข้าวใหม่ที่เก็บเกี่ยวได้ทั้งหมดจากงาน “ลงแขกเกี่ยวข้าว ณ ป่าวังจันทร์”
ที่ได้รับพระกรุณาธิคุณจากพระเจ้าหลานเธอ พระองค์เจ้าพัชรกิติยาภา เสด็จทรงเป็นประธานในงานฯ
เมื่อวันที่ ๑๙ ธันวาคม ๒๕๖๐ ณ ศูนย์เรียนรู้ป่าวังจันทร์ สถาบันปลูกป่าและระบบนิเวศ ปตท.
ตําบลป่ายุบใน อําเภอวังจันทร์ จังหวัดระยอง
ประกอบด้วย ข้าวหอมมะลิ ๑๐๕ และข้าวไรซ์เบอรี่ รวมจํานวน ๓๙ ถัง น้ําหนัก ๕๘๕กิโลกรัม
จากบริษัท ปตท. จํากัด (มหาชน)
โดยมี นายนพดล ปิ่นสุภา รองกรรมการผู้จัดการใหญ่ หน่วยธุรกิจก๊าซธรรมชาติ
บริษัท ปตท. จํากัด (มหาชน) เป็นผู้มอบ
เพื่อใช้สอยในโครงการกําลังใจในพระดําริพระเจ้าหลานเธอ พระองค์เจ้าพัชรกิติยาภาต่อไป
ทั้งนี้ “ศูนย์เรียนรู้ป่าวังจันทร์” ได้ทดลองทํานาข้าวร่วมกับการปลูกไม้ป่า บนเนื้อที่ จํานวน ๒ ไร่
โดยเลือกใช้พันธุ์ข้าวหอมมะลิ ๑๐๕ และข้าวไรซ์เบอรี่ ซึ่งเป็นข้าวพันธุ์ดี มีราคาสูง เป็นที่ต้องการของผู้บริโภค
อีกทั้งข้าวไรซ์เบอร์รี่ยังเป็นพันธุ์ข้าวที่มูลนิธิอาสาเพื่อนพึ่ง (ภาฯ) ยามยาก เลือกส่งเสริมให้ชาวนาไทยปลูก
เพื่อฟื้นฟูอาชีพ ลดรายจ่าย เพิ่มรายได้ เนื่องจากสามารถเพาะปลูกได้ตลอดทั้งปี และต้านทานโรคไหม้
ทนทานต่อสภาพธาตุเหล็กเป็นพิษในดินได้ดี เมล็ดเรียวยาว เมื่อหุงสุกจะมีสีม่วงเข้ม มีความนุ่มนวล ยืดหยุ่น
รสชาติอมหวาน มีกลิ่นหอมที่เป็นเอกลักษณ์ และปลอดภัยอย่างยั่งยืน ด้วยการเปลี่ยนวิถีเป็นการปลูกข้าวแบบอินทรีย์
รัฐบาลไทย-ข่าวทำเนียบรัฐบาล-มท.1 เผยเตรียมจ้างงานกว่า 30,000 อัตรา เพื่อฟื้นฟูและกระตุ้นการบริโภคภาคครัวเรือน ย้ำทุกโครงการต้องดำเนินการด้วยความโปร่งใส คุ้มค่า เกิดประโยชน์สูงสุดกับประชาชน
วันเสาร์ที่ 25 กรกฎาคม 2563
มท.1 เผยเตรียมจ้างงานกว่า 30,000 อัตรา เพื่อฟื้นฟูและกระตุ้นการบริโภคภาคครัวเรือน ย้ําทุกโครงการต้องดําเนินการด้วยความโปร่งใส คุ้มค่า เกิดประโยชน์สูงสุดกับประชาชน
มท.1 เผยเตรียมจ้างงานกว่า 30,000 อัตรา เพื่อฟื้นฟูและกระตุ้นการบริโภคภาคครัวเรือน ย้ําทุกโครงการต้องดําเนินการด้วยความโปร่งใส คุ้มค่า เกิดประโยชน์สูงสุดกับประชาชน
วันนี้ (25 ก.ค.63) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า ตามที่ได้มีการประกาศใช้พระราชกําหนดให้อํานาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคมที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 พ.ศ. 2563 เพื่อแก้ไขปัญหา เยียวยาและฟื้นฟูเศรษฐกิจและสังคม โดยให้หน่วยงานเสนอโครงการผ่านคณะกรรมการกลั่นกรองการใช้จ่ายเงินกู้เพื่อเสนอคณะรัฐมนตรีให้ความเห็นชอบ
พลเอก อนุพงษ์ เผ่าจินดา กล่าวว่า กระทรวงมหาดไทยได้รับอนุมัติจากคณะรัฐมนตรีเมื่อวันที่ 21 กรกฎาคม 2563 จํานวน 2 โครงการ ภายใต้แผนงานส่งเสริมและกระตุ้นการบริโภคภาคครัวเรือน ได้แก่ 1) โครงการอาสาสมัครบริบาลท้องถิ่นเพื่อดูแลผู้สูงอายุที่มีภาวะพึ่งพิง วงเงินไม่เกิน 1,080.59 ล้านบาท โดยกรมส่งเสริมการปกครองท้องถิ่น ดําเนินการจ้างงานเพื่อปฏิบัติงานเป็นอาสาสมัครบริบาลท้องถิ่น ระยะเวลา 12 เดือน รวม 15,548 คน อัตราเดือนละ 5,000 บาท โดยดําเนินการตั้งแต่เดือนกรกฎาคม 2563 – กันยายน 2564 ซึ่งจะทําให้เกิดการส่งเสริมให้เกิดการจ้างงานประชาชนในพื้นที่ที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) เป็นการกระจายรายได้ให้ประชาชน และเกิดนักบริบาลที่เป็นอาชีพใหม่ในท้องถิ่น ซึ่งในระยะยาวจะเป็นอาชีพที่มีศักยภาพในการสร้างรายได้ให้แก่ประชาชน และ 2) โครงการพัฒนาตําบลแบบบูรณาการ (Tambon Smart Team) วงเงินไม่เกิน 2,701.87 ล้านบาท โดยกรมการปกครอง ดําเนินการจ้างงานเพื่อปฏิบัติงานเก็บข้อมูลรายเดือน จํานวน 12 เดือน จํานวน 7,255 ตําบล ตําบลละ 2 คน รวม 14,510 คน อัตราเดือนละ 15,000 บาท ดําเนินการตั้งแต่เดือนสิงหาคม 2563 - กันยายน 2564 ซึ่งจะทําให้เกิดการส่งเสริมและกระตุ้นการบริโภคภาคครัวเรือน เกิดการจ้างงานในทุกตําบล อําเภอทั่วประเทศ และจะเกิดการจัดทําฐานข้อมูลแบบบูรณาการ (Database) ที่มีประสิทธิภาพสําหรับการวางแผนพัฒนาพื้นที่ในทุกระดับ
พลเอก อนุพงษ์ เผ่าจินดา กล่าวเพิ่มเติมว่า กระทรวงมหาดไทยพร้อมที่จะช่วยเหลือและบรรเทาความเดือดร้อนของพี่น้องประชาชน ด้วยการจ้างงานเพื่อกระตุ้นและขับเคลื่อนเศรษฐกิจภาคครัวเรือนและชุมชนไปพร้อมกับการดําเนินชีวิตวิถีใหม่ (New Normal) เพื่อที่จะให้พี่น้องประชาชนที่ได้รับความเดือดร้อนและผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ได้มีอาชีพ มีรายได้ และได้เน้นย้ําให้ทุกหน่วยงานดําเนินโครงการด้วยความโปร่งใส ให้ประชาชนได้รับประโยชน์จากงบประมาณแผ่นดินอย่างคุ้มค่า
รัฐบาลไทย-ข่าวทำเนียบรัฐบาล-มูลนิธิป่อเต็กตึ๊งเข้าพบนายกรัฐมนตรีเพื่อมอบของขวัญนำไปแจกจ่ายแก่เด็ก ๆ ที่มาร่วมงานวันเด็กแห่งชาติ ปี 60
วันพุธที่ 28 ธันวาคม 2559
มูลนิธิป่อเต็กตึ๊งเข้าพบนายกรัฐมนตรีเพื่อมอบของขวัญนําไปแจกจ่ายแก่เด็ก ๆ ที่มาร่วมงานวันเด็กแห่งชาติ ปี 60
ประธานกรรมการมูลนิธิป่อเต็กตึ๊ง  และคณะ เข้าพบพลเอก ประยุทธ์ จันทร์โอชา นายกรัฐมนตรี เพื่อมอบของขวัญสําหรับนําไปแจกจ่ายแก่เด็ก ๆ ที่มาร่วมงานวันเด็กแห่งชาติ ประจําปี 2560 ที่ทําเนียบรัฐบาล
วันนี้ (28 ธันวาคม 2559) เวลา 11.00 น. ณ ห้องสีม่วง ตึกไทยคู่ฟ้า ทําเนียบรัฐบาล นายวิเชียร เตชะไพบูลย์ ประธานกรรมการมูลนิธิป่อเต็กตึ๊ง และคณะ เข้าพบพลเอก ประยุทธ์ จันทร์โอชา นายกรัฐมนตรี เพื่อมอบของขวัญสําหรับนําไปแจกจ่ายแก่เด็ก ๆ ที่มาร่วมงานวันเด็กแห่งชาติ ประจําปี 2560 ที่ทําเนียบรัฐบาลในวันเสาร์ที่ 14 มกราคม 2560 โดยมอบชุดสมุด ดินสอ และไม้บรรทัด จํานวน 120,000 ชิ้น นอกจากนี้ มูลนิธิป่อเต็กตึ๊ง ยังได้ส่งมอบของขวัญวันเด็กไปยังหน่วยงานต่าง ๆ ทั้งส่วนกลางและส่วนภูมิภาค จํานวน 4,800,000 ชิ้น เพื่อเป็นของขวัญและกําลังใจให้เด็ก ๆ ทุกคน
โอกาสนี้ นายกรัฐมนตรี ได้กล่าวขอบคุณคณะกรรมการบริหารมูลนิธิป่อเต็กตึ้งที่ได้มอบของขวัญที่จะนําไปแจกจ่ายให้แก่เด็ก ๆ และเยาวชนทุกคนที่เข้าร่วมงานวันเด็กแห่งชาติ ประจําปี 2560
รวมทั้งแสดงความชื่นชมมูลนิธิป่อเต็กตึ้งที่จะนําสิ่งของต่าง ๆ ไปแจกจ่ายให้แก่โรงเรียนที่ห่างไกลชนบทในส่วนภูมิภาคก่อน และจะจัดสรรให้แก่โรงเรียนต่าง ๆ ทั่วประเทศอย่างทั่วถึงอีกด้วย
*********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สำนักงานเศรษฐกิจการคลังชี้แจง กรณีปัญหาการโอนเงินในระบบพร้อมเพย์
วันจันทร์ที่ 2 กรกฎาคม 2561
สํานักงานเศรษฐกิจการคลังชี้แจง กรณีปัญหาการโอนเงินในระบบพร้อมเพย์
สศค.ชี้แจงกรณีปัญหาการโอนเงินผ่านระบบพร้อมเพย์ เมื่อช่วงค่ํา 29 มิ.ย. บริษัทผู้ดูแลระบบพร้อมเพย์แจ้งระบบเกิดปัญหา 8 นาที กระทบรายการการโอนเงินระหว่างธนาคารชั่วคราว แจงแก้ไขปัญหาอย่างเร่งด่วนแล้ว โดยธนาคารจะคืนเงินเข้าบัญชีลูกค้าภายใน 1-3 วัน
วันที่ 30 มิถุนายน 2561 นายสุวิชญ โรจนวานิช ผู้อํานวยการสํานักงานเศรษฐกิจการคลัง สํานักงานเศรษฐกิจการคลัง กระทรวงการคลัง ชี้แจงกรณีปัญหาการโอนเงินในระบบพร้อมเพย์ ตามที่เมื่อช่วงค่ําวันที่ 29 มิ.ย. ที่ผ่านมา พบว่าลูกค้าธนาคารกสิกรไทยจํานวนมาก ประสบปัญหาโอนเงินผ่านระบบพร้อมเพย์ โดยใช้เบอร์โทรศัพท์มือถือและเลขที่บัตรประจําตัวประชาชนแทนเลขที่บัญชี แล้วพบว่าเงินไม่เข้าบัญชีปลายทาง ทั้งที่ยอดเงินจากบัญชีต้นทางถูกหักเรียบร้อยแล้ว โดยลูกค้าจํานวนมากไม่สามารถติดต่อผ่านช่องทางคอลเซ็นเตอร์ได้ และบางส่วนได้ร้องเรียนไปยังสังคมโซเชียลมีเดีย และเมื่อผู้เสียหายติดต่อเจ้าหน้าที่ธนาคารได้สําเร็จ ได้รับคําตอบว่าจะตรวจสอบภายใน 4 วันทําการ ซึ่งถือว่าล่าช้าเกินไป ขณะที่บางรายได้รับการแก้ไขในเช้าวันถัดมา (30 มิ.ย.) จึงเรียกร้องให้หน่วยงานที่เกี่ยวข้องชี้แจงและแก้ไขปัญหาดังกล่าว นอกจากนี้ยังพบว่ากรณีดังกล่าวยังเกิดขึ้นกับลูกค้าธนาคารกรุงเทพและธนาคารทหารไทยอีกด้วย
ข้อเท็จจริง: กระทรวงการคลังได้ประสานกับธนาคารแห่งประเทศไทย (ธปท.) ซึ่งเป็นหน่วยงานกํากับดูแลการให้บริการพร้อมเพย์แล้ว ขอชี้แจงดังนี้
เมื่อคืนวันที่ 29 มิถุนายน 2561 บริษัท เนชั่นแนล ไอทีเอ็มเอ็กซ์ จํากัด หรือ National ITMX ซึ่งเป็นผู้ดูแลระบบพร้อมเพย์ พบว่า ระบบเกิดปัญหาเป็นเวลา 8 นาที ทําให้กระทบรายการการโอนเงินระหว่างธนาคารชั่วคราว ส่งผลให้ลูกค้าที่โอนเงินต่างธนาคารทั้งทางช่องทางปกติและทางพร้อมเพย์ถูกตัดเงิน แต่เงินไม่เข้าปลายทาง ซึ่งบริษัท National ITMX ได้ดําเนินการแก้ไขปัญหาครั้งนี้อย่างเร่งด่วนแล้ว และธนาคารจะมีการคืนเงินเข้าบัญชีลูกค้าภายในคืนวันที่ 30 มิถุนายน 2561 ทั้งนี้ ในทางปฏิบัตินั้นธนาคารได้กําหนดกรอบเวลาสูงสุดในการคืนเงินแก่ลูกค้าในกรณีปกติภายใน 1 วัน ยกเว้นกรณีที่ต้องตรวจสอบเพิ่มเติมจะคืนเงินภายในระยะเวลาไม่เกิน 3 วัน ดังนั้น หากลูกค้ารายใดไม่ได้รับเงินคืนภายในกําหนดขอให้ติดต่อธนาคารของตน ในการนี้ ขอให้ทุกท่านเชื่อมั่นว่า ระบบพร้อมเพย์จะสามารถให้บริการได้อย่างถูกต้องและรองรับการขยายตัวของบริการ e-Payment ต่าง ๆ ได้ต่อไป
---------------------------
รัฐบาลไทย-ข่าวทำเนียบรัฐบาล-การฝึกอบรมเชิงปฏิบัติการโครงการการพัฒนาครูและบุคลากรในสถาบันการศึกษา ระดับมัธยมศึกษาและอาชีวศึกษาด้านมายเซ็ตการประกอบการ ครั้งที่ 3
วันจันทร์ที่ 7 พฤษภาคม 2561
การฝึกอบรมเชิงปฏิบัติการโครงการการพัฒนาครูและบุคลากรในสถาบันการศึกษา ระดับมัธยมศึกษาและอาชีวศึกษาด้านมายเซ็ตการประกอบการ ครั้งที่ 3
คณะกรรมการส่งเสริมวิสาหกิจเริ่มต้นแห่งชาติ (National Startup Committee: NSC) (คณะกรรมการฯ) ได้ผลักดันให้มีการจัดตั้ง Startup Club ในโรงเรียนระดับชั้นมัธยมศึกษาและอาชีวศึกษา แล้ว 118 แห่ง ใน 77 จังหวัด
นายพรชัย ฐีระเวช ที่ปรึกษาด้านเศรษฐกิจการเงิน ในฐานะโฆษกสํานักงานเศรษฐกิจการคลัง เปิดเผยว่า คณะกรรมการส่งเสริมวิสาหกิจเริ่มต้นแห่งชาติ (National Startup Committee: NSC) (คณะกรรมการฯ) ได้ผลักดันให้มีการจัดตั้ง Startup Club ในโรงเรียนระดับชั้นมัธยมศึกษาและอาชีวศึกษา แล้ว 118 แห่ง ใน 77 จังหวัด เพื่อส่งเสริมการพัฒนาศักยภาพของเด็กและเยาวชนผ่านกระบวนการบ่มเพาะวิสาหกิจเริ่มต้นตั้งแต่ในโรงเรียน ซึ่งเป็นไปตามดําริของรองนายกรัฐมนตรี (นายสมคิด จาตุศรีพิทักษ์) ที่ต้องการส่งเสริมให้เด็กนักเรียนในระดับมัธยมศึกษาและอาชีวศึกษารู้จัก เข้าใจ มีความคิดริเริ่มสร้างสรรค์อย่างผู้ประกอบการ ซึ่งจะเป็นรากฐานสําคัญในการพัฒนาวิสาหกิจเริ่มต้นของประเทศไทย
ในการนี้ คณะกรรมการฯ ร่วมกับสํานักงานเศรษฐกิจการคลัง กรมบัญชีกลาง และธนาคารพัฒนาวิสาหกิจขนาดกลางและขนาดย่อมแห่งประเทศไทย จัดการฝึกอบรมเชิงปฏิบัติการโครงการพัฒนาครูและบุคลากรในสถาบันการศึกษาระดับมัธยมศึกษาและอาชีวศึกษาด้านมายเซ็ตการประกอบการ (การฝึกอบรมฯ) ครั้งที่ 3 ในระหว่างวันที่ 7 - 8 พฤษภาคม 2561 ณ โรงแรมบุรีศรีภู บูติก โฮเทล จังหวัดสงขลา โดยมีนายมงคล ลีลาธรรม กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย และนายวุฒิพงศ์ จิตตั้งสกุล ผู้อํานวยการสํานักนโยบายการออมและการลงทุน สํานักงานเศรษฐกิจการคลัง ร่วมพิธีเปิดงาน
การฝึกอบรมฯ ครั้งนี้ มีผู้เข้าร่วมการฝึกอบรมทั้งหมด 59 ท่าน เป็นครูจากโรงเรียนที่เข้าร่วมโครงการ Startup Club จํานวน 31 ท่าน จาก 17 สถาบัน และเจ้าหน้าที่จากคณะผู้บริหารการคลังประจําจังหวัด (คบจ.) 28 ท่านจาก 14 จังหวัดในภาคใต้ ได้แก่ ชุมพร ระนอง สุราษฎ์ธานี พังงา ภูเก็ต กระบี่ ตรัง นครศรีธรรมราช พัทลุง สตูล สงขลา ปัตตานี ยะลา และนราธิวาส โดยมีคณาจารย์จากศูนย์การสร้างผู้ประกอบการที่ขับเคลื่อนโดยนวัตกรรม (Innovation-Driven Entrepreneurship Center: IDE Center) มหาวิทยาลัยหอการค้าไทย ทําหน้าที่เป็นวิทยากรในการฝึกอบรมฯ ตลอดระยะเวลา 2 วัน 1 คืน เพื่อเสริมสร้างความรู้ความเข้าใจเกี่ยวกับความเป็นผู้ประกอบการ รวมทั้งเปิดโอกาสในการเรียนรู้และฝึกฝนกระบวนการคิดแก้ปัญหาและการสร้างโอกาสอย่างผู้ประกอบการซึ่งจะเป็นประโยชน์ต่อครูในการถ่ายทอดองค์ความรู้และประสบการณ์ให้กับนักเรียนเพื่อให้สามารถนําไปประยุกต์ใช้ในการเรียนรู้การเป็นผู้ประกอบการได้อย่างมีประสิทธิภาพในอนาคต
สําหรับการฝึกอบรมฯ ครั้งต่อไป จะจัดขึ้นที่จังหวัดกรุงเทพฯ ระหว่างวันที่ 25 - 26 มิถุนายน 2561 สําหรับเจ้าหน้าที่ คบจ. และครูในสถาบันการศึกษาที่เข้าร่วมโครงการ Startup Club ในจังหวัดกรุงเทพฯ และจังหวัดใกล้เคียง
สํานักนโยบายการออมและการลงทุน สํานักงานเศรษฐกิจการคลัง
โทร. 0 2273 9020 ต่อ 3644 3640 และ 3638
รัฐบาลไทย-ข่าวทำเนียบรัฐบาล-กระทรวงยุติธรรมร่วมกิจกรรมจิตอาสาในนามรัฐบาล “เราทำความดีด้วยหัวใจ” เดินรณรงค์ “คน รัก คลอง” “ไม่ทิ้ง ไม่เท ทุ่มทำความดี”
วันอาทิตย์ที่ 16 ธันวาคม 2561
กระทรวงยุติธรรมร่วมกิจกรรมจิตอาสาในนามรัฐบาล “เราทําความดีด้วยหัวใจ” เดินรณรงค์ “คน รัก คลอง” “ไม่ทิ้ง ไม่เท ทุ่มทําความดี”
กระทรวงยุติธรรมร่วมกิจกรรมจิตอาสาในนามรัฐบาล “เราทําความดีด้วยหัวใจ” เดินรณรงค์ “คน รัก คลอง” “ไม่ทิ้ง ไม่เท ทุ่มทําความดี”
ในวันเสาร์ที่ ๑๕ ธันวาคม ๒๕๖๑ เวลา ๐๗.๐๐ น.พลเอก ประยุทธ์ จันทร์โอชา นายกรัฐมนตรี เป็นประธานกิจกรรมจิตอาสา “เราทําความ ดี ด้วยหัวใจ” เดินรณรงค์ “คน รัก คลอง” “ไม่ทิ้ง ไม่เท ทุ่มทําความดี” โดยมี นางสาวรวิวรรณ์ ศรีวนาภิรมย์ ผู้ช่วยปลัดกระทรวงยุติธรรม ข้าราชการ และเจ้าหน้าที่จากหน่วยงานในสังกัดกระทรวงยุติธรรม เข้าร่วม โดยเดินจากทําเนียบรัฐบาลสิ้นสุด ณ วัดเบญจมบพิตรดุสิตวนารามราชวรวิหาร
สําหรับการจัดการกิจกรรมในครั้งนี้มีวัตถุประสงค์เพื่อเป็นการบําเพ็ญสาธารณประโยชน์ อุทิศถวายพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนารถบพิตรและสืบสานพระราชดําริของสมเด็จพระเจ้าอยู่หัว ตลอดจนเพื่อสร้างการตระหนักรู้และจิตสํานึกในการดูแล รักษาสิ่งแวดล้อม โดยมีจิตอาสา ผู้เข้าร่วมกิจกรรมเดินรณรงค์ ประกอบด้วยผู้บริหารของหน่วยงานต่างๆ อาทิ ประธานองค์กรตามรัฐธรรมนูญ คณะรัฐมนตรี ผู้บริหารระดับสูงของหน่วยงานภาครัฐ ภาคีเอกชนหลักของรัฐบาล ตัวแทนนักศึกษาจากสถาบันต่าง ๆ นักเรียนที่อยู่ในเขตจัดกิจกรรม และตัวแทนภาคประชาชนที่อาศัยอยู่บริเวณริมคลองต่าง ๆ ในเขตกรุงเทพมหานคร จํานวนประมาณ ๕,๐๐๐ คน เข้าร่วมกิจกรรม และสําหรับในส่วนภูมิภาคจะจัดกิจกรรมเดินรณรงค์พร้อมกันทั้ง ๗๖ จังหวัด ทั่วประเทศในวันและเวลาเดียวกันนี้
รัฐบาลไทย-ข่าวทำเนียบรัฐบาล-รอง.นรม.พล.อ ประวิตร ฯ เร่งขับเคลื่อนแผนงานอนุรักษ์เมืองเก่า ให้สอดคล้องกับคุณค่าทางประวัติศาสตร์ ส่งเสริมการท่องเที่ยว
วันพฤหัสบดีที่ 21 พฤศจิกายน 2562
รอง.นรม.พล.อ ประวิตร ฯ เร่งขับเคลื่อนแผนงานอนุรักษ์เมืองเก่า ให้สอดคล้องกับคุณค่าทางประวัติศาสตร์ ส่งเสริมการท่องเที่ยว
รอง.นรม.พล.อ ประวิตร ฯ เร่งขับเคลื่อนแผนงานอนุรักษ์เมืองเก่า ให้สอดคล้องกับคุณค่าทางประวัติศาสตร์ ส่งเสริมการท่องเที่ยว
วันนี้ ( 21 พฤศจิกายน 2562) เวลา 10.00น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการอนุรักษ์และพัฒนากรุงรัตนโกสินทร์และเมืองเก่า ครั้งที่ 3/2562 ร่วมกับหน่วยงานที่เกี่ยวข้อง
ที่ประชุมรับทราบความคืบหน้าการก่อสร้างอุโมงค์ทางเดินลอดถนนหน้าพระลาน และถนนมหาราชเพื่อปรับปรุงสภาพแวดล้อมบริเวณสนามหลวง ถนนหน้าพระลานและถนนมหาราชให้เป็นระเบียบเรียบร้อยมีศักยภาพรองรับนักท่องเที่ยว และให้เกิดความปลอดภัยในการสัญจร โดยมอบให้กรุงเทพมหานคร พิจารณาปรับปรุงรายละเอียดรูปแบบโครงการให้มีความเหมาะสม สอดคล้องกลมกลืนในพื้นที่ เช่น การเชื่อมต่ออุโมงค์ทางเดินลอดถนน ตําแหน่งทางขึ้น-ลง และการออกแบบใช้ประโยชน์ในลักษณะอารยสถาปัตย์ เพื่อทุกคนในสังคมสามารถใช้บริการได้อย่างสะดวกและปลอดภัย
นอกจากนี้ ที่ประชุมได้พิจารณาการปรับปรุงพื้นที่ของสํานักงานทรัพย์สินพระมหากษัตริย์ บริเวณถนนราชดําเนินกลางและสวนนาคราภิรมย์ โดยให้อาคารและที่ดินตลอดสองฝั่งถนนราชดําเนินกลางได้รับการปรับปรุงพัฒนาให้มีความสวยงามมีคุณค่าทางศิลปวัฒนธรรมและสถานที่ท่องเที่ยว โดยเบื้องต้นจะดําเนินการปรับปรุงภาพลักษณ์สถาปัตยกรรมภายนอกอาคารเป็นต้นแบบ2อาคาร (อาคารนิทรรศรัตนโกสินทร์ และอาคารเทเวศประกันภัย ส่วนพื้นที่บริเวณสวนนาคราภิรมย์ มีแนวคิดผสมผสาน เชื่อมโยงกับพื้นที่ตลาดท่าเตียนที่สอดคล้องกับบริบทพื้นที่และนักท่องเที่ยว โดยมอบให้สํานักงานทรัพย์สินพระมหากษัตริย์ นําแนวคิดการอนุรักษ์และพัฒนาพื้นที่สําคัญไปปรับปรุงให้สอดคล้องกับคุณค่าทางประวัติศาสตร์
พร้อมกันนี้ ที่ประชุมได้พิจารณาการจัดทําแผนแม่บทและผังแม่บทการอนุรักษ์และพัฒนาเมืองเก่า:เมืองเก่าระยอง และเมืองเก่าสุรินทร์ ซึ่งเป็นกลไกสําคัญให้กับหน่วยงาน ภาคส่วนที่เกี่ยวข้องและประชาชนในพื้นที่เมืองเก่าสามารถขับเคลื่อนงานอนุรักษ์และพัฒนาเมืองเก่าให้มีความสอดคล้องกับบริบทพื้นที่เพื่อดํารงคุณค่ามรดกทางวัฒนธรรมสืบต่อไป โดยกระบวนการมีส่วนร่วมของทุกภาคส่วน รวมทั้งงการปรับปรุงองค์ประกอบคณะอนุกรรมการการอนุรักษ์และพัฒนาเมืองเก่าน่าน เมืองเก่าลําพูน และเมืองเก่าราชบุรี ให้มีความสอดคล้องกับพื้นที่และเพิ่มผู้ทรงคุณวุฒิที่มีความเชี่ยวชาญที่เกี่ยวข้องมาร่วมเป็นเครือข่ายในการอนุรักษ์และพัฒนาเมืองเก่า
ทั้งนี้ รองนายกรัฐมนตรีได้เน้นย้ําให้หน่วยงานที่เกี่ยวข้องเร่งขับเคลื่อนตามแผนงานรวมทั้งประชาสัมพันธ์ให้ประชาชนรับทราบอย่างต่อเนื่อง
....................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-สปสช.เรียกคืนเงินคลินิกชุมชนอบอุ่นที่เบิกเงินเกินงานพร้อมแจ้งความคดีอาญา
วันศุกร์ที่ 3 กรกฎาคม 2563
สปสช.เรียกคืนเงินคลินิกชุมชนอบอุ่นที่เบิกเงินเกินงานพร้อมแจ้งความคดีอาญา
สปสช. เรียกคืนเงินคลินิกชุมชนอบอุ่น 18 แห่ง ที่เบิกเงินตรวจสุขภาพประชาชนใน กทม.สร้างหลักฐานเกินงานที่ทําจริง มูลค่า 72 ล้านบาทพร้อมแจ้งความคดีอาญา
สปสช. เรียกคืนเงินคลินิกชุมชนอบอุ่น 18 แห่ง ที่เบิกเงินตรวจสุขภาพประชาชนใน กทม.สร้างหลักฐานเกินงานที่ทําจริง มูลค่า 72 ล้านบาทพร้อมแจ้งความคดีอาญา
วันนี้ (3 กรกฎาคม 2563) ที่กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ในฐานะประธานบอร์ด สปสช. กล่าวว่า ในวันนี้ได้เชิญ ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์สุขุม กาญจนพิมาย ปลัดกระทรวงสาธารณสุข นายแพทย์ธเรศ กรัษนัยรวิวงศ์ อธิบดีกรมสนับสนุนบริการสุขภาพ และนายแพทย์ศักดิ์ชัย กาญจนวัฒนา เลขาธิการสํานักงานหลักประกันสุขภาพแห่งชาติ (สปสช.) หารือเพื่อรับทราบรายละเอียดและข้อมูลที่ สส.ในสภาฯได้มีการอภิปรายข้อมูลการกระทําของคลินิกชุมชนอบอุ่น 18 แห่ง เรียกเก็บเงินจากการตรวจสุขภาพประชาชน ในกรุงเทพฯ ที่ส่อไปในทางทุจริต
นายอนุทิน กล่าวว่า เรื่องดังกล่าวกระทรวงสาธารณสุขไม่ได้นิ่งนอนใจ ได้ให้ทาง สปสช.ตรวจสอบพบคลินิกชุมชนอบอุ่นมีความผิดปกติ เรียกเก็บเงินเกินงานที่ได้ทําจริง และได้รีบพิทักษ์ผลประโยชน์ของทางราชการ สามารถเรียกเก็บเงินคืนจากคลินิกที่มีปัญหาได้แล้วประมาณ 60 ล้านบาท จากจํานวน 72 ล้านบาทและในวันนี้ เลขาธิการ สปสช.ซึ่งเป็นผู้เสียหายได้มอบอํานาจให้นักกฎหมายไปแจ้งความดําเนินคดีต่อไปตามขั้นตอน
ด้านนายแพทย์ธเรศ กรัษนัยรวิวงศ์ อธิบดีกรมสนับสนุนบริการสุขภาพ กล่าวว่า ในส่วนของกรมสนับสนุนบริการสุขภาพ จะลงพื้นที่ไปตรวจสอบคลินิกที่มีปัญหาโดยละเอียด หากพบการกระทําผิดในมาตรา 73ตาม พรบ.สถานพยาบาล พบข้อมูลที่เป็นเท็จจะมีโทษจําคุก 2 ปี ปรับ 40,000 บาท หรือทั้งจําทั้งปรับและหากตรวจสอบพบว่าการกระทําดังกล่าวส่งผลให้เกิดอันตรายต่อผู้รับบริการจะดําเนินการเพิกถอนใบอนุญาต เพื่อให้มั่นใจว่าผู้ประสงค์ไม่ดีต่อทางราชการที่ฉวยโอกาสตักตวงผลประโยชน์ต่อประชาชนจะถูกดําเนินคดีให้ถึงที่สุด
********************************* 3 กรกฎาคม 2563
*********************************************
รัฐบาลไทย-ข่าวทำเนียบรัฐบาล-ก.แรงงาน เร่งช่วย 22 ลูกจ้างเมียนมา จ.เชียงราย เจอพิษโควิด [กระทรวงเเรงงาน]
วันพฤหัสบดีที่ 23 เมษายน 2563
ก.แรงงาน เร่งช่วย 22 ลูกจ้างเมียนมา จ.เชียงราย เจอพิษโควิด [กระทรวงเเรงงาน]
ก.แรงงาน เร่งช่วย 22 ลูกจ้างเมียนมา จ.เชียงราย เจอพิษโควิด
ก.แรงงาน เร่งช่วย 22 ลูกจ้างเมียนมา จ.เชียงราย เจอพิษโควิด ได้สิทธิทดแทนว่างงาน กระทรวงแรงงาน เร่งช่วยเหลือแรงงานเมียนมา 22 ราย ได้รับผลกระทบจากสถานประกอบการปิดกิจการชั่วคราวเนื่องจากการแพร่ระบาดของไวรัสโควิด – 19 ให้ได้รับสิทธิประโยชน์ทดแทนกรณีว่างงาน
เมื่อวันที่ 22 เมษายน 2563 ดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน เปิดเผยถึงมาตรการในการป้องกันการแพร่ระบาดของเชื้อไวรัสโควิด – 19 ในกลุ่มแรงงานต่างด้าวว่า กระทรวงแรงงานมีมาตรการเร่งด่วนกรณีวิกฤติการณ์โรคโควิด – 19 เพื่อป้องกันและเยียวยาในกลุ่มแรงงานต่างด้าว ได้แก่ 1) การชะลอการอนุมัตินําเข้าแรงงานต่างด้าว ตั้งแต่วันที่ 23 มีนาคมเป็นต้นไป จนกว่าสถานการณ์จะกลับเข้าสู่ภาวะปกติ 2) การผ่อนปรนให้แรงงานต่างด้าวสามารถอยู่ในราชอาณาจักรและทํางานได้ต่อไปจนถึง 30 พฤศจิกายน 2563 3) ป้องกันการแพร่ระบาดของไวรัสโควิด – 19 ในกลุ่มแรงงานต่างด้าว โดยร่วมมือกับสภากาชาดไทย กระทรวงสาธารณสุข ให้ความรู้ความเข้าใจเกี่ยวกับวิธีการป้องกันนําร่องในพื้นที่จังหวัดสมุทรสาครและขยายความร่วมมือไปยังจังหวัดต่างๆ 4) การประชาสัมพันธ์สร้างการรับรู้เกี่ยวกับโรคโควิด – 19 ในสถานประกอบการ 5) การให้บริการทางการแพทย์แก่ผู้ประกันตนที่ป่วยเป็นโรคโควิด – 19 6) การปรับเพิ่มสิทธิประโยชน์กรณีว่างงาน และ 7) ลดหย่อนอัตราเงินสมทบและขยายกําหนดเวลายื่นแบบอัตราเงินสมทบนายจ้างและผู้ประกันตน เป็นต้น ดร.ดวงฤทธิ์ กล่าวต่อว่า ส่วนกรณีที่สื่อนําเสนอข่าวว่าแรงงานต่างด้าวสัญชาติเมียนมาได้รับผลกระทบจากสถานประกอบการแห่งหนึ่งในพื้นที่จังหวัดเชียงรายปิดการชั่วคราวลงเนื่องจากการแพร่ระบาดของเชื้อไวรัสโควิด – 19 โดยล่าสุดได้รับรายงานจาก นายเฉลิมพล เนียมสกุล แรงงานจังหวัดเชียงรายว่า จังหวัดเชียงราย โดยนายประจญ ปรัชญ์สกุล ผู้ว่าราชการจังหวัดได้สั่งการให้หน่วยงานในสังกัดกระทรวงแรงงาน สาธารณสุขจังหวัด กอ.รมน.จังหวัด เจ้าหน้าที่ฝ่ายปกครองจังหวัดลงพื้นที่เข้าไปตรวจสอบเพื่อให้ความช่วยเหลือในเบื้องต้นแล้ว ซึ่งภายหลังการตรวจสอบข้อมูล ได้นําแรงงานต่างด้าวไปยังอาคารศูนย์ราชการกระทรวงแรงงานจังหวัดเชียงราย เพื่อดําเนินการตรวจสอบสิทธิประกันสังคมว่ามีสิทธิประโยชน์กรณีว่างงาน ตรวจสอบใบอนุญาตทํางาน และค่าจ้างค้างจ่าย เนื่องจากสถานประกอบกิจการต้องหยุดกิจการชั่วคราวกรณีได้รับผลกระทบจากโควิด – 19 ทั้งนี้ ในวันที่ 22 เม.ย.63 มีแรงงานต่างด้าวมายื่นคําร้องเพื่อขอรับสิทธิประโยชน์ทดแทนกรณีว่างงานแล้ว จํานวน 12 คน ซึ่งทุกคนมีสิทธิได้รับประโยชน์ทดแทนกรณีว่างงานจากประกันสังคม ส่วนที่เหลืออีก 10 คน จะทยอยมาดําเนินการยื่นคําร้องในวันที่ 23 เม.ย.63 เพื่อขอรับสิทธิประโยชน์ทดแทนกรณีว่างงานจากสํานักงานประกันสังคมต่อไป
รัฐบาลไทย-ข่าวทำเนียบรัฐบาล-พม. จัดประชุมคณะกรรมการส่งเสริมและพัฒนาคุณภาพชีวิตคนพิการแห่งชาติ ครั้งที่ 2/2561
วันศุกร์ที่ 8 มิถุนายน 2561
พม. จัดประชุมคณะกรรมการส่งเสริมและพัฒนาคุณภาพชีวิตคนพิการแห่งชาติ ครั้งที่ 2/2561
พม. จัดประชุมคณะกรรมการส่งเสริมและพัฒนาคุณภาพชีวิตคนพิการแห่งชาติ ครั้งที่ 2/2561
วันนี้ (8 มิ.ย. 61) เวลา 09.00 น. กระทรวงการพัฒนาสังคมและความมั่นคงของมนุษย์(พม.) โดยกรมส่งเสริมและพัฒนาคุณภาพชีวิตคนพิการ (พก.) จัดประชุมคณะกรรมการส่งเสริมและพัฒนาคุณภาพชีวิตคนพิการแห่งชาติ ครั้งที่ 2/2561 โดยมีพลเอก ฉัตรชัย สาริกัลยะ รองนายกรัฐมนตรีในฐานะประธานกรรมการส่งเสริมและพัฒนาคุณภาพชีวิตคนพิการแห่งชาติ เป็นประธานในการประชุม พร้อมด้วยพลเอกอนันตรพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.)นายสมคิด สมศรี อธิบดีกรมส่งเสริมและพัฒนาคุณภาพชีวิตคนพิการและผู้แทนหน่วยงานที่เกี่ยวข้อง เข้าร่วมการประชุม ณ ห้องประชุม 301 ตึกบัญชาการ 1 ทําเนียบรัฐบาล
การประชุมคณะกรรมการส่งเสริมและพัฒนาคุณภาพชีวิตคนพิการแห่งชาติ ครั้งที่ 2/2561 ได้มีการพิจารณาเรื่องสําคัญ คือ ร่างระเบียบคณะกรรมการส่งเสริมและพัฒนาคุณภาพชีวิตคนพิการแห่งชาติ ว่าด้วยบริการล่ามภาษามือ (ฉบับที่ .......) พ.ศ. ... ซึ่งที่ประชุมได้เห็นชอบร่างระเบียบคณะกรรมการส่งเสริมและพัฒนาคุณภาพชีวิตคนพิการแห่งชาติ ว่าด้วยบริการล่ามภาษามือ (ฉบับที่ .......) พ.ศ. ... ซึ่งเป็นการยกเลิกฉบับเดิมและยกร่างฉบับใหม่ขึ้น เพื่อให้มีประสิทธิภาพในการขับเคลื่อนภารกิจมากยิ่งขึ้น เช่น การกําหนดศูนย์บริการคนพิการระดับจังหวัดทุกแห่ง เป็นหน่วยบริการในพื้นที่ การกําหนดมาตรฐานของล่ามภาษามือเพื่อเพิ่มประสิทธิภาพมาตรฐานการให้บริการของล่ามภาษามือแก่คนพิการทางการได้ยินและสื่อความหมาย ทั้งนี้ ระเบียบคณะกรรมการฯ ฉบับดังกล่าว จะเป็นประโยชน์ต่อคนพิการทางการได้ยินหรือสื่อความหมาย จํานวนกว่า 352,503 คน (คิดเป็นร้อยละ 18.39 ของคนพิการทั่วประเทศ จํานวน 1,916,828 คน)
นอกจากนี้ที่ประชุมยังได้รายงานผลการขับเคลื่อนการจ้างงานคนพิการในหน่วยงานภาครัฐ และสถานประกอบการภาคเอกชน ตามพระราชบัญญัติส่งเสริมและพัฒนาคุณภาพชีวิตคนพิการ พ.ศ. 2550 และที่แก้ไขเพิ่มเติม (ฉบับที่ 2) พ.ศ. 2556 ซึ่งพบว่าในหน่วยงานภาครัฐมีการปฏิบัติตามกฎหมายจํานวน 10,031 คน (คิดเป็นร้อยละ 80.25 จากจํานวนที่ต้องจ้างทั้งหมด 12,500 คน) และสถานประกอบการปฏิบัติตามกฎหมาย จํานวน 60,527 คน (คิดเป็นร้อยละ 93.64 จากจํานวนที่ต้องจ้างทั้งหมด 64,636 คน)
การขับเคลื่อนงานด้านคนพิการ นับเป็นอีกหนึ่งภารกิจสําคัญของรัฐบาล ภายใต้การนําของพลเอก ประยุทธ์ จันทร์โอชา นายกรัฐมนตรี โดยให้ความสําคัญต่อการส่งเสริมสิทธิ โอกาส และความเสมอภาคอย่างเท่าเทียมของคนพิการภายใต้แนวคิด "ไม่ทิ้งใครไว้ข้างหลัง” (Leave no one behind) ซึ่งเป็นการขับเคลื่อนการพัฒนาประเทศ เพื่อลดความเหลื่อมล้ํา พัฒนาคุณภาพชีวิตคนพิการเปลี่ยนจาก "ภาระ” ให้เป็น "พลัง” สร้างเกียรติ โอกาส กําลังใจ ให้แก่คนพิการ
รัฐบาลไทย-ข่าวทำเนียบรัฐบาล-สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ประทานไฟพระฤกษ์ให้แก่กระทรวงวัฒนธรรม
วันอังคารที่ 26 พฤศจิกายน 2562
สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ประทานไฟพระฤกษ์ให้แก่กระทรวงวัฒนธรรม
สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ประทานไฟพระฤกษ์ให้แก่กระทรวงวัฒนธรรม เพื่อเชิญไปถวายเจ้าคณะจังหวัดทุกจังหวัดทั่วประเทศ สําหรับจุดประกอบในพิธีสวดมนต์ข้ามปี ถวายพระราชกุศล เสริมสิริมงคลทั่วไทย พ.ศ.๒๕๖๓
วันที่ ๒๖ พฤศจิกายน ๒๕๖๒ เวลา ๑๔.๐๐ น. สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ประทานไฟพระฤกษ์ให้แก่กระทรวงวัฒนธรรม เพื่อเชิญไปถวายเจ้าคณะจังหวัดทุกจังหวัดทั่วประเทศ สําหรับจุดประกอบในพิธีสวดมนต์ข้ามปี ถวายพระราชกุศล เสริมสิริมงคลทั่วไทย พ.ศ.๒๕๖๓ โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นผู้แทนเข้ารับการประทาน พร้อมด้วย นายสมเกียรติ ศรลัมภ์ ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงวัฒนธรรม นายกฤษศญพงษ์ ศิริ ปลัดกระทรวงวัฒนธรรม นายกิตติพันธ์ พานสุวรรณ อธิบดีกรมการศาสนา ผู้บริหารกระทรวงวัฒนธรรม และพุทธศาสนิกชน ร่วมรับเสด็จ ณ วัดราชบพิธสถิตมหาสีมาราม กรุงเทพฯ